stanford-oval/wikipedia huggingface dataset:
הפיגוע באזור התעשייה אריאל

| חלק מהסכסוך הישראלי-פלסטיני, פיגועי טרור נגד ישראלים בישראל ובשטחים ב-2022 |
| --- | --- |
 תאריך:  15 בנובמבר 2022
 תאריך עברי:  כ"א בחשוון ה'תשפ"ג
 מקום:  ישראל אזור התעשייה אריאל מערב, ישראל
 מטרה:  יהודים
 סוג:  פיגוע דקירה, פיגוע דריסה
 נשק:  סכין, מכונית
 הרוגים:  3
 פצועים:  5
 מבצע:  מוחמד סוף
 מספר מפגעים:  1
 מניע:  טרור אסלאמי לאומני
 
הפיגוע המשולב באריאל הוא פיגוע דקירה ודריסה שהתרחש ב־15 בנובמבר 2022 באזור התעשייה אריאל מערב. בפיגוע נרצחו שלושה אנשים ונפצעו חמישה. הפיגוע התרחש באזור התעשייה בעיר ובכביש 5 הסמוך. המחבל נורה למוות בידי חיילים ואזרח.
הפיגוע

הפיגוע אירע ב־15 בנובמבר 2022 והתפרס על שלושה מוקדים, בכניסה לאזור התעשייה אריאל מערב, בתחנת הדלק Ten במקום ובכביש 5 הסמוך.
מוחמד אלסוף, פלסטיני בן 18 מהכפר חארס הסמוך ובעל אישור עבודה בישראל, הגיע סמוך לשעה 9:30 בבוקר לכניסה לאזור התעשייה אריאל מערב. במהלך הבידוק הביטחוני בכניסה הציג למאבטח את אישור העבודה ואז דקר אותו בצווארו. מאבטח נוסף שהיה במקום ירה באוויר ולא אל עבר המחבל, לדבריו, על מנת שלא לפגוע באנשים רבים שהיו שם.
המחבל המשיך ממחסום הכניסה אל תחנת הדלק Ten הסמוכה. בתחנת הדלק המחבל רצח בדקירות את מוטי אשכנזי ומיכאל לדיגין שהיו עסוקים במילוי אוויר ובתדלוק, ופצע קשה אדם נוסף. משם גנב המחבל רכב ונהג אל עבר כביש 5, ובו דרס למוות את תמיר אביחי שהיה מחוץ לרכבו. לאחר מכן יצא מהרכב ודקר אדם נוסף, וגנב רכב נוסף. בשלב מסוים ביצע המחבל פניית פרסה, ונסע בניגוד לתנועה. כתוצאה מכך נגרמה תאונת שרשרת בהשתתפות 8 כלי רכב, וממנה נפגעו בני אדם נוספים. משלא הצליח להמשיך בנסיעתו יצא המחבל מהרכב והחל במנוסה, עד שנורה למוות בידי אזרח נושא נשק, חייל מגדוד 51 בחטיבת גולני וחייל שריון.
בפיגוע נרצחו שלושה בני אדם, שניים כתוצאה מדקירה ואחד בדריסה, ונפצעו חמישה נוספים באורח קשה וקל.
חלקים מהפיגוע וחיסול המחבל תועדו בווידאו.
לאחר הפיגוע

מהתחקיר עולה כי בסמוך למאבטח ששהה בעמדת הבידוק ונדקר עמד מאבטח נוסף. הוא ירה באוויר בטענה שחשש לפגוע בחפים מפשע ולא רדף אחרי המחבל שברח לתחנת הדלק ושם המשיך את הפיגוע.
הערות שוליים

↑  יואב זיתון, אלישע בן קימון, עינב חלבי, המחבל מהפיגוע באריאל: בן 18 שעבד עם היתר במפעל באזור התעשייה, באתר ynet, 15 בנובמבר 2022
| פיגועי טרור נגד ישראלים בשנות ה-20 של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 |  |
 1948–1999 • 2000–2009 • 2010–2019 • 2020–2029
הנגשה קוגניטיבית

הנגשה קוגניטיבית היא מונח מתחום הנגישות, המתאר פישוט של סביבה, כך שהיא תהיה קלה יותר להתמצאות או להבנה, למשל על ידי הצבת שלטים קלים להבנה במקום הוראות בכתב, או צביעת הקירות בחניון של מבנה גדול בכל קומה בצבע שונה, כך שיהיה קל להיזכר במקום החניה.
רקע

הנגשה קוגניטיבית מיועדת לאנשים בעלי קשיים קוגניטיביים: קושי בהבנת הוראות, בתהליכי חשיבה, המשגה, תכנון של רצף חשיבה ורצף פעולות, קשיים בזיכרון או קיבולת זיכרון נמוכה, קשיים בניווט והתמצאות, קשיים בהבחנה בין עיקר וטפל, קיבולת נמוכה לקליטה והתמודדות עם כמות של גירויים ומידע, קשיים בעיבוד מידע רב בזמן אמת, איטיות בעיבוד ובהוצאה של תגובה, קשיים בקבלת החלטות ובפתרון בעיות ועוד.
הנגשה קוגניטיבית יכולה לעזור לכלל האוכלוסייה. למשל, מבנים גדולים ומסובכים כמו בתי חולים, עשויים להוות קושי להתמצאות עבור אוכלוסייה מאוד רחבה. פישוט ההתמצאות באותם מבנים על ידי סימנים פשוטים להבנה, שילוט בולט וברור וכדומה, מסייע לפלח רחב באוכלוסייה להתמצא בתוך המבנה.
כמו כן, ישנן אוכלוסיות שאינן מתמודדות עם מוגבלות מאובחנת אשר יכולות ליהנות מהנגשה קוגניטיבית. דוגמה לכך היא קשישים בריאים יחסית אשר מפאת גילם התהליכים הקוגניטיביים שלהם מואטים. דוגמאות נוספות הן של אנשים הנמצאים במדינה זרה ולא דוברים את השפה, אנשים ברמות השכלה נמוכות, חסרי אוריינות שאינם יודעים קרוא וכתוב ודוגמאות נוספות.
הנגשה קוגניטיבית בישראל

המכון הראשון להנגשה קוגניטיבית בישראל הוקם על ידי הקריה האקדמית אונו. החל משנת 2014 מנוהל המכון על ידי אגודת עמי (אגודה לטיפול באנשים עם מוגבלות שכלית התפתחותית) בשיתוף הקריה האקדמית אונו. המכון משלב בין פיתוח ידע ועריכת מחקרים בתחום, לבין ייעוץ לארגונים ופרויקטים, הדרכה וסדנאות, הנגשה לשונית, הנגשה גרפית, תהליכי בקרה של קבוצות יועצים ועוד. בהמשך נפתחו בארץ מכונים דומים נוספים.
ראו גם

פישוט סימולטני
נגישות
הערות שוליים

↑  https://adaptit.co.il/wp-content/uploads/2020/01/The-call-for-cognitive-ramps.pdf
↑  שירה ילון-חיימוביץ, מצאתי?!? התמצאות אנשים עם מוגבלות שכלית במרחב הפיזי., עניין של גישה גליון 7, יולי 2008, עמ' 41-50
הנדסת המרחב

חמשת הפאונים המשוכללים של אפלטון בגן המדע במכון ויצמן.
היפרבולואיד.
במתמטיקה, הנדסת המרחב (סטריאומטריה) היא הגאומטריה של מרחבים אוקלידיים תלת-ממדיים.
הנדסת המרחב עוסקת בגופים תלת-ממדיים, בחישוב הנפח שלהם ושטח הפנים שלהם.
משמש בגרפיקה תלת־ממדית.
היסטוריה

ההאסכולה הפיתגוראית עסקה בפאונים משוכללים אך הפירמידה, החרוט, והמנסרה לא נלמדו עד תקופת הפלאטוניסטים.
בהמשך אאודוקסוס מקנידוס הגדיר והוכיח את חישוב הנפחים של פירמידה וחרוט - כשליש מנפחם של מנסרה וגליל בהתאמה  ובעלי בסיס שווה וגובה שווה.
נושאים > נושאים בסיסיים

3-סימפלקס
אליפסואיד
גליל
זווית דו-מישור (זווית דהדרלית)
זווית מרחבית
חרוט
ישר
מישור
מנסרה
מקבילון
ספירה
ספרואיד
סריג תלת-ממדי וסריגי בראבה
פאון משוכלל (פאונים אפלטוניים)
ארבעון (טטרהדרון משוכלל)
קובייה (הקסהדרון משוכלל)
תמניון (אוקטהדרון משוכלל)
תריסרון (דודקהדרון)
עשרימון משוכלל (איקוסהדרון)
פירמידה
פרבולואיד
תיבה
נושאים > נושאים מתקדמים

גאומטריה פרויקטיבית
משפט דזרג
פאון
חבורת סימטריה מרחבית
קריסטלוגרפיה
ראו גם

ארכימדס
גאומטריה אוקלידית
ממד (מתמטיקה)
נקודה (גאומטריה)
שטח פנים
לקריאה נוספת

Kiselev, A. P. (2008). Geometry. Book II. Stereometry. Translated by Givental, Alexander. Sumizdat.
הערות שוליים

↑  Kiselev 2008.
| --- | --- |
בקרת זהויות :  NLI: 987007565327205171  BnF: cb11961082h (data)  GND: 4057321-7  LCCN: sh85054160  NKC: ph126099
המכון האוסטרי לארכאולוגיה

| --- | --- |
אין תמונה חופשית
 מכון מחקר
 תקופת הפעילות:  1898–הווה (כ־126 שנים) 
 בעלי תפקידים
 מנהל:  Sabine Ladstätter (1 באוקטובר 2009–30 באוגוסט 2023) 
 מיקום
 מיקום:  Dominikanerbastei 16 
 מדינה:  אוסטריה אוסטריה
 קואורדינטות:  48°14′00″N 16°20′56″E﻿ / ﻿48.23344444°N 16.34886111°E﻿ / 48.23344444; 16.34886111
 www.oeaw.ac.at/oeai/home
  (למפת וינה מוגדלת) המכון האוסטרי לארכאולוגיה(למפת וינה רגילה) המכון האוסטרי לארכאולוגיה
 
הבניין הישן של אוניברסיטת וינה לכלכלה, עכשיו מושב OEAI
המכון האוסטרי לארכאולוגיה (בגרמנית Österreichisches Archäologisches Institut או ÖAI\OEAI בקצרה) הוא מכון מחקר ארכאולוגי לתרבויות העתיקות של אזור הים התיכון. מכון המחקר נמצא תחת הממשל הפדרלי האוסטרי, בדומה למכון הארכאולוגי הגרמני.
ההיסטוריה

OEAI נוסד בשנת 1898, ומנהלו הראשון היה הפרופסור לארכאולוגיה אוטו בנדורף (Otto Benndorf). המשימה המרכזית של המכון בימיו הראשונים הייתה להמשיך בחפירות אפסוס, שהחלו בשנת 1895 על ידי בנדורף. למכון נשמרו משרדים בקונסטנטינופול, איזמיר ואתונה, תחת ניהולם של יוסף קיל (Josef Keil) ואדולף וילהלם (Adolf Wilhelm). חפירות בוצעו במקומות שונים בפלופונסוס, באוסטריה (ובעיקר בקרנונטום, Carnuntum) ובאפסוס, שנשארה המרכז הקבוע בעבודתו של המכון.
לאחר מלחמת העולם הראשונה נאלצה OEAI להגביל את פעילותה. הסניף בסמירנה ננטש, והמכון סופח ב-1935 לפקולטה לאמנויות של אוניברסיטת וינה. לאחר האנשלוס, סיפוח אוסטריה על ידי גרמניה בשנת 1938, OEAI הפך ל"חטיבת וינה" של המכון הארכאולוגי הגרמני.
לאחר 1945 חזר המכון לאוניברסיטת וינה. פעילותו הורחבה בשנים שלאחר המלחמה (חפירות במודלין בקרינתיה בשנת 1948, וחידוש החפירות באפסוס ב-1955). הסניף האתונאי נפתח מחדש בשנת 1964, וסניף חדש הוקם בקהיר ב-1973 על ידי מנפרד ביטאק.
בשנת 1981 היה OEAI שוב למכון מחקר עצמאי תחת משרד המדע.
אתרי חפירות עכשוויים

רשימה חלקית, נכונה ל-2010
קרנונטום (Carnuntum) - אתר לגיון רומאי באוסטריה
איזולה (Izola) - עיירה סלובנית לחוף הים האדריאטי, אתר רומאי
פר-רעמסס - אתר סמוך לאווריס, הייתה בירתו הקדומה של רעמסס השני
אתרי חפירות עכשוויים > חפירות הסניף המרכזי בווינה

נכון ל-2012
אפסוס - אתר בטורקיה, עיר יוונית איונית
לימירה (Limyra)
מקדש ארטמיס במילטוס
סקר פרה-היסטורי בסביבות פרגמון
אתרי חפירות עכשוויים > חפירות הסניף הקהירי

נכון ל-2012.
אווריס - אתר בצפון מזרח דלתת הנילוס במצרים, בירת החיקסוס
לוקסור\אסאסיף - אתר קבורה מצרי ליד תבאי הכולל קברים מהשושלות ה-18, ה-25 וה-26
חיסן אל-באב - "מצודות השער", על גבול מצרים ונוביה, מבצרים מהמאה החמישית\שישית ועד המאה ה-12 לספירה
נאג אל טוויל - אתר רומאי כ-20 קילומטר צפונית לאסוואן
אסוואן ויב
ססבי בסודאן - אתר מתקופת הממלכה החדשה, 100 קילומטר דרומית לאשד השלישי
אתרי חפירות עכשוויים > חפירות הסניף האתונאי

נכון ל-2012.
אאיגירה (Aigeira) - עיירה ביוון לחוף מפרץ קורינתוס, חפירות התרבות המינואית
לוסי - עיר עתיקה במרומי הר ארואניה ליד העיר קלבריטה
סקר סטרטיגרפי של אגינה-קולונה - מקדש אפולו
גרמוליאס\קלבריטה - אתר דורי
הערות שוליים

↑  חפירות בטורקיה
↑  חפירות במרכז אירופה
↑  ההיסטוריה של הסניף הקהירי באתר המכון
↑  אתר המרשתת של האתר הארכאולוגי
↑  ההיסטוריה של הסניף באתונה באתר המכון
| --- | --- |
בקרת זהויות :  NLI: 987007303357505171  BnF: cb11997016s (data)  GND: 35371-1  ISNI: 0000 0001 2151 4674  LCCN: n50059613  NKC: uk20191027296  SUDOC: 02805928X  VIAF: 125130162   WorldCat (עם VIAF): 125130162
הנגול

הַאנְגוּל (한글 ‏, "כתב קוריאה" – בקוריאה הדרומית; או Joseon-geul 조선글 "כתב (שושלת) ג'וסון" – בקוריאה הצפונית) הוא האלפבית של השפה הקוריאנית. האלפבית משמש ככתב הרשמי של קוריאה הדרומית וקוריאה הצפונית. האנגול הוא אלפבית פונטי, כלומר מורכב מאותיות לעיצורים ותנועות. האותיות אינן נכתבות בצורה סדרתית בזו אחרי זו, אלא מקובצות להברות, לכן הכתב נראה כמו כתב הברות בדומה לכתב היפני, אף שאיננו.
איות המילה "הנגול": האותיות מקובצות לשתי הברות - הנ-גול
ג'אמו (자모 מבוטא: צ'אמוֹ) הן היחידות שיוצרות את מערכת ההאנגול, אלו הן אבני היסוד של ההברה ב"האנגול", הן מורכבות מצירופים של עיצורים או תנועות. שם נוסף הוא נַטְסוֹרי (낱소리), שמשמעותו יחידת צליל (낱 = יחידה; 소리 = צליל).
בהאנגול קיימים 14 עיצורים ו-10 תנועות, ובסך הכל 24 אותיות. כל הברה מורכבת מלפחות 2 אותיות, ובהן עיצור אחד ותנועה אחת. האותיות המקובצות להברות יכולות להיכתב במאוזן משמאל לימין, או במאונך מלמעלה למטה.
בנוסף ל-24 האותיות הבסיסיות קיימים בהאנגול 27 סימנים שמורכבים משתי אותיות (או שלוש), למשל עיצורים כפולים שמסמלים הדגשה של העיצור, ודיפתונגים שבנויים משתי תנועות.
במקור היו באלפבית הקוריאני אותיות נוספות מעבר ל-24 שנמצאות בשימוש כיום. כתב ההאנגול פותח בהוראת המלך סג'ונג הגדול במאה ה-15.
מקור השם

השם "הַאן-גְּל" (한글) הוא מונח שטבע הבלשן הקוריאני ג'ו שי-גיונג ב-1912 במשמעות של "כתב גדול" בקוריאנית ארכאית וגם "כתב קוריאני" בקוריאנית מודרנית. 한글 נהגה /hanɡɯl/.
בקוריאה הצפונית מעדיפים לכנותו "צ'וֹסוֹן-גְּל" (조선글).
"אוּרִיגְל" (우리글), "הכתב שלנו"
עד השנים המוקדמות של המאה ה-20, הנגול הושמץ על ידי המשכילים, שהעדיפו את שיטת הכתיבה המסורתית "האנג'ה" (כתיבה באמצעות אותיות סיניות), והם נתנו להנגול שמות כמו:
"אוֹן-מוּן" (언문), "כתב מקומי"
"אַם-גְּל" (암글), "כתב של נשים"
"אָ-הֶטְ-גְּל", או "אָ-הֵ-גְּל" (아햇글, או 아해글), "כתב של ילדים"
"אַצִּ'ימְגְּל" (아침글), "לכתוב מה שאתה יכול ללמוד בבוקר" ; "כתב בֹּקֶר"
ארבעת השמות האחרונים הם מיושנים, היות שכיום בקוריאה הדרומית משתמשים בעיקר בהאנגול ומעט מאוד בהאנג'ה, ובקוריאה הצפונית ההאנג'ה כבר נכחד.
האותיות

ישנן 51 ג'אמו, ואפשר לחלק אותם בצורה הבאה:
14 עיצורים פשוטים: ㄱ, ㄴ, ㄷ, ㄹ, ㅁ, ㅂ, ㅅ, ㅇ, ㅈ, ㅊ, ㅋ, ㅌ, ㅍ, ㅎ, וגם המיושנים ᄛ, ㅱ, ㅸ, ᄼ, ᄾ, ㅿ, ㆁ, ᅎ, ᅐ, ᅔ, ᅕ, ㆄ, ㆆ
5 עיצורים כפולים: ㄲ, ㄸ, ㅃ, ㅆ, ㅉ, וגם המיושנים ㅥ, ᄙ, ㅹ, ᄽ, ᄿ, ᅇ, ᇮ, ᅏ, ᅑ, ㆅ
11 קבוצות עיצורים: ㄳ, ㄵ, ㄶ, ㄺ, ㄻ, ㄼ, ㄽ, ㄾ, ㄿ, ㅀ, ㅄ, וגם המיושנים ᇃ, ᄓ, ㅦ, ᄖ, ㅧ, ㅨ, ᇉ, ᄗ, ᇋ, ᄘ, ㅪ, ㅬ, ᇘ, ㅭ, ᇚ, ᇛ, ㅮ, ㅯ, ㅰ, ᇠ, ᇡ, ㅲ, ᄟ, ㅳ, ᇣ, ㅶ, ᄨ, ㅷ, ᄪ, ᇥ, ㅺ, ㅻ, ㅼ, ᄰ, ᄱ, ㅽ, ᄵ, ㅾ, ᄷ, ᄸ, ᄹ, ᄺ, ᄻ, ᅁ, ᅂ, ᅃ, ᅄ, ᅅ, ᅆ, ᅈ, ᅉ, ᅊ, ᅋ, ᇬ, ᇭ, ㆂ, ㆃ, ᇯ, ᅍ, ᅒ, ᅓ, ᅖ, ᇵ, ᇶ, ᇷ, ᇸ, ᇄ, ㅩ, ᇏ, ᇑ, ᇒ, ㅫ, ᇔ, ᇕ, ᇖ, ᇞ, ㅴ, ㅵ, ᄤ, ᄥ, ᄦ, ᄳ, ᄴ
6 תנועות פשוטות: ㅏ, ㅓ, ㅗ, ㅜ, ㅡ, ㅣ, והמיושן ㆍ
4 תנועות חכיות פשוטות: ㅑ, ㅕ, ㅛ, ㅠ וגם המיושנים ᆜ, ᆝ, ᆢ
11 דיפתונגים: ㅐ, ㅒ, ㅔ, ㅖ, ㅘ, ㅙ, ㅚ, ㅝ, ㅞ, ㅟ, ㅢ, והמיושנים ᅶ, ᅷ, ᅸ, ᅹ, ᅺ, ᅻ, ᅼ, ᅽ, ᅾ, ᅿ, ᆀ, ᆁ, ᆂ, ᆃ, ㆇ, ㆈ, ᆆ, ᆇ, ㆉ, ᆉ, ᆊ, ᆋ, ᆌ, ᆍ, ᆎ, ᆏ, ᆐ, ㆊ, ㆋ, ᆓ, ㆌ, ᆕ, ᆖ, ᆗ, ᆘ, ᆙ, ᆚ, ᆛ, ᆟ, ᆠ, ㆎ
המבנה של הברה כלשהי ללא עיצור סופי היא עיצור תחילי משמאל ותנועה מימין, במקרה שהתנועה מכילה קו אנכי ארוך, כמו ㅣ. אם לתנועה יש קו אופקי ארוך, כמו ㅡ, אזי התנועה תיכתב מתחת לעיצור הפותח. אם התנועה היא שילוב של 2 תנועות מהמקרים הקודמים, כמו ㅢ, אז התנועה האופקית תיכתב מתחת לעיצור הפותח, והאנכית נכתבת מימין לעיצור ולתנועה האופקית:
אם קיים להברה גם עיצור סופי, הוא יכתב תמיד מתחת לשאר ההברה:
ראו גם

השפה הקוריאנית
יום הנגול
האנג'ה
הערות שוליים

↑  Tale of Hong Gildong, www.wdl.org, ‏1575
| --- | --- |
בקרת זהויות :  GND: 4252163-4  NDL: 00573712  SUDOC: 027308278
הפיגוע באיסטנבול (2022)

| חלק מהסכסוך הכורדי-טורקי |
| --- | --- |

 תאריך:  13 בנובמבר 2022
 מקום:  שדרות איסתיקלאל, איסטנבול, טורקיה
 מטרה:  אזרח (דיני מלחמה) 
 קואורדינטות:  41°02′06″N 28°58′53″E﻿ / ﻿41.035°N 28.981388888889°E﻿ / 41.035; 28.981388888889
 סוג:  פיגוע תופת, פיגוע 
 נשק:  פצצה 
 הרוגים:  6
 פצועים:  81
 מבצע:  אף ארגון לא לקח אחריות, אך לטענת טורקיה ארגונים כורדים עומדים מאחורי הפיגוע
  (למפת איסטנבול מוגדלת) הפיגוע באיסטנבול(למפת איסטנבול רגילה) הפיגוע באיסטנבול he
 
הפיגוע באיסטנבול התרחש ב-13 בנובמבר 2022 באיסטנבול שבטורקיה, כאשר מחבלת הפעילה מטען נפץ בשדרות איסתיקלאל שבחלקה הצפון-מערבי של העיר. בפיגוע נהרגו שישה בני אדם, ונפצעו לפחות 81.
על אף שהרשויות בטורקיה הודיעו כי בדלנים כורדים אחראים למתקפה, ובכך האשימו בעקיפין את ארגון ה-PKK, אף ארגון לא לקח אחריות על כך. עם זאת, ה-PKK, כמו גם הכוחות הדמוקרטיים הסורים (SDF, המחתרת הכורדית בסוריה) הכחישו כל קשר לפיגוע. הארגונים הכורדים אף טענו כי הם חושדים בכך שטורקיה השתמשה במתקפה כתירוץ לפלישה לצפון סוריה, לאחר מספר חודשים בהם איים בפלישה כזו נשיא טורקיה, ארדואן. ב-20 בנובמבר 2022, פתחה טורקיה פתחה במבצע ציפורני החרב (אנ') כנגד הכורדים בעיראק ובסוריה.
הפיגוע

סמוך לשעה 16:20 (שעון טורקיה) התפוצץ מטען חבלה באזור הומה אדם בשדרות איסתיקלאל שבאיסטנבול, טורקיה. בפיגוע נהרגו שישה בני אדם ונפצעו לפחות 81.
בטורקיה הוטל צו איסור פרסום לגבי פרטי הפיגוע.
לאחר הפיגוע

שורת מדינות הוציאו הודעות תנחומים לאחר הפיגוע.
המחבלת נעצרה בביתה יום לאחר הפיגוע.
שר הפנים הטורקי, סולימאן סוילו, אמר מצדו כי מפלגת הפועלים של כורדיסטן (PKK) ויחידות ההגנה של העם הכורדי (YPG) הפעילות בצפון סוריה אחראיות לפיגוע. "אנו מאמינים שהפקודה לתקיפה הגיעה מכובאני", הוא אמר.
בהמשך טורקיה פתחה במבצע ציפורני החרב במעוזי הכורדים בצפון סוריה ובצפון עיראק.
הערות שוליים

↑  Istanbul: Six dead, dozens wounded in Turkey explosion, באתר BBC, ‏13 בנובמבר 2022
↑  "Woman may be involved in Istanbul 'terror attack' that killed at least six – Turkey". The Independent (באנגלית). 13 בנובמבר 2022. נבדק ב-13 בנובמבר 2022. {{cite web}}:  (עזרה)
↑  "Kurdish-led Syrian SDF denies involvement in Turkey bombing". Al Arabiya English (באנגלית). 2022-11-14. נבדק ב-2022-11-20.
↑  Hermann, Rainer (20 בנובמבר 2022). "Syrien und Irak: Türkei bombardiert kurdische Stellungen". Frankfurter Allgemeine Zeitung (בגרמנית). ISSN 0174-4909. נבדק ב-2022-11-20. {{cite news}}:  (עזרה)
↑  Hermann, Rainer (20 בנובמבר 2022). "Syrien und Irak: Türkei bombardiert kurdische Stellungen". Frankfurter Allgemeine Zeitung (בגרמנית). ISSN 0174-4909. נבדק ב-2022-11-20. {{cite news}}:  (עזרה)
↑  יענקי פרבר, צפו: מעצר המחבלת שאחראית לפיצוץ שהרעיד את איסטנבול, באתר בחדרי חרדים, ‏14 בנובמבר 2022 (בעברית)
↑    אסף גבור, ‏בעקבות הפיגוע באיסטנבול: בטורקיה מרחיבים את המבצעים נגד הכורדים, בעיתון מקור ראשון, 15 בנובמבר 2022
↑  סוכנויות הידיעות, ארדואן פתח במבצע נגד הכורדים בסוריה אחרי הפיגוע באיסטנבול: "זמן לנקמה", באתר ynet, 20 בנובמבר 2022
הנרדף (ספר)

| --- | --- |

 מידע כללי
 מאת:  סטיבן קינג 
 שפת המקור:  אנגלית 
 סוגה:  מדע בדיוני
 נושא:  אי־שיוויון חברתי, זיהום הסביבה 
 מקום התרחשות:  ארצות הברית 
 תקופת התרחשות:  2025 
 הוצאה
 הוצאה:  New American Library 
 תאריך הוצאה:  מאי 1982 
 
הנרדף (באנגלית: The Running Man) הוא רומן מותחן דיסטופי מאת הסופר האמריקאי סטיבן קינג, שפורסם לראשונה תחת שם העט ריצ'רד בכמן ב-1982 בכריכה רכה. הוא פורסם שוב בשנת 1985 בקובץ "ספרי בכמן". הרומן מתרחש בארצות הברית הדיסטופית במהלך שנת 2025, בה כלכלת האומה הרוסה והאלימות העולמית עולה. הסיפור עוקב אחר הגיבור בן ריצ'רדס כשהוא משתתף בתוכנית הריאליטי "The Running Man", בה המתמודדים זוכים בכסף על ידי התחמקות מצוות רוצחים שנשלח להרוג אותם.
הסופר

"הנרדף" ("האיש הרץ") הוא האחרון מבין ארבעה ספרים שכתב קינג שיצאו לאור בין 1977 ל-1982 תחת השם ריצ'רד בכמן, אלו הוצאו מחדש בכרך אחד כספרי בכמן (1985). האחרים הם "זעם" (1977), "ההליכה הארוכה" (1979) ו-"עבודת דרך" (1981). קינג יצר את המותג ושם העט "ריצ'רד בכמן" במטרה שזה יהיה הכינוי שלו לטווח ארוך, לא רק זהות כתיבה זמנית, אלא שזהותו האמיתית של המחבר דלפה לתקשורת זמן קצר לאחר פרסום הרומן החמישי של בכמן, "רזה" (1984). למרות שכיום ידוע שבכמן הוא קינג, הוא השתמש בשם העט לשני רומנים נוספים: "המשליטים" (1996) ו"בלייז" (2007). הוא גם ביסס את הרומן "החצי האפל", שיצא לאור ב-1989, על ה"אאוטינג" של בכמן.
כתיבת הספר

לפי ספר הזיכרונות של קינג מ-2002 "על הכתיבה", הוא כתב את "הנרדף" תוך שבוע אחד, בהשוואה לתפוקה היומית הרגילה של 2,000 מילים או עשרה עמודים, כלומר כתיבת רומן אורכת בדרך כלל כשלושה חודשים. ב"החשיבות של להיות בכמן", הקדמה חדשה למהדורת 1996 של ספרי בכמן, קינג מתאר את "הנרדף" כ"ספר שנכתב על ידי בחור צעיר שהיה כועס, נמרץ ומאוהב באמנות ובמלאכה של כתיבה" (תרגום חופשי). באותה הקדמה, קינג מתאר את בן ריצ'רדס כ"שחיף" ו"טרום שחפת". הוא מציין שארנולד שוורצנגר, שגילם את בן ריצ'רדס בעיבוד הקולנועי של האיש הרץ "הנרדף", גילם את הדמות בצורה שונה מאוד ממה שכתב עליו בספר.
עיבוד

הרומן עובד באופן רופף לסרט בעל אותו שם, שבעברית תורגם ל"הנרדף" בשנת 1987, חמש שנים לאחר יציאת הספר. העיבוד רק שמר על הרעיון הכללי של המופע האלים וכמה שמות. בסרט כיכב ארנולד שוורצנגר בתפקיד ריצ'רדס. הסרט הפך מאוחר יותר למשחק וידאו ששוחרר במספר פלטפורמות מחשב ביתיות. בשנת 2022, ארנולד שוורצנגר התחיל לפתח את "הנרדף 2" כסרט המשך לסרטו מ-1987.
ב-2021, עיבוד קולנועי חדש לרומן נמצא בעבודה, כאשר אדגר רייט ביים, מייקל באקול כתב את התסריט. ב-2024 פורסם שגלן פאוול יככב בסרט.
הערות שוליים

↑  Bachman, Richard (1996). The Bachman books : four early novels. New York: Penguin Books. ISBN 9780452277755.
↑  King, Stephen (2000). On Writing: A Memoir of the Craft. New York: Pocket Books. p. 69. ISBN 0743455967.
↑   Eric Eisenberg (15 במאי 2022). "Adapting Stephen King's The Running Man: Is 1987's Arnold Schwarzenegger Movie The Least 'Stephen King' Stephen King Film?". Cinema Blend. {{cite web}}:  (עזרה)
↑   Stephen Ball (19 במרץ 2017). "The Running Man - Book to Movie Comparison". The Action Elite. {{cite web}}:  (עזרה)
↑  Michileen Martin (18 בנובמבר 2022). "Arnold Schwarzenegger Developing The Running Man 2". Giant Freakin' Robot. {{cite web}}:  (עזרה)
↑  Fleming, Mike Jr. (2021-02-19). "Edgar Wright To Direct Stephen King's 'The Running Man' At Paramount Pictures; Simon Kinberg's Genre Films Producing". Deadline (באנגלית אמריקאית). נבדק ב-2021-06-14.
↑  Kroll, Justin (2024-04-11). "Glen Powell To Star In Edgar Wright's 'The Running Man' Reimagining At Paramount". Deadline (באנגלית אמריקאית). נבדק ב-2024-06-08.
| --- | --- |
בקרת זהויות :  VIAF: 81145911115727060930   WorldCat (עם VIAF): 81145911115727060930
הנדסה קרמית

טטראדרון במדע החומרים
הנדסה קרמית (מלשון קרמיקה) היא המדע והטכנולוגיה של יצירת אובייקטים מחומרים אי-אורגנים שאינם מתכתיים על ידי פעולות חימום.
התחום כולל טיהור חומרי גלם, לימוד והפקת תרכובות כימיות, התרכבותן, המבנה שלהם, ההרכב והתכונות. חומרים קרמים יכולים להיות בעלי מבנה גבישי או גבישי חלקית
בעלי טווח רחב בסולם המולקולרי. קרמיקת זכוכית עשויה להיות בעלת מבנה אמורפי או מבנה זכוכית עם טווח מולקולרי קצר או מוגבל. הן נוצרות מהיתוך מסה שהתגבשה תוך כדי קירור, או נוצרה ונתהוותה על ידי פעולות חימום.
מקור המונח קרמיקה במילה היוונית κεραμικός - keramikos שמשמעותה קדרות. היא קשורה גם למילה הקדומה בסנסקריט "לשרוף".
יישומי התחום הם רבים וכוללים טכנולוגיות בהנדסת חשמל, הנדסת חומרים, הנדסה כימית, הנדסת מכונות, כרייה, הנדסת אווירונאוטיקה, הנדסת חלל, רפואה, זיקוק, הנדסת מזון, אלקטרוניקה ועוד. מאחר שקרמיקה היא עמידה בפני חום, היא מהווה תחליף טוב ליישומים בהם מתכת ו פולימרים אינם מתאימים.
יישומים

מבין היישומים של הנדסה קרמית אפשר למצוא אריחים למעבורת חלל שבשימוש תוכנית החלל האמריקאית, זרבובים למבערי גז, אפוד מגן, מוטות דלק גרעיני, שתלים ביו-רפואיים, להבי טורבינה של מנועי סילון, וראשי קרב לטילים ועוד.
יישומים > חלל ותעופה

מנועים - מיגון חום ומניעת נזקים לרכיבים מפני מנוע חם של מטוסים
מבנים אווירודינמיים קלים וחזקים
ראשי חץ (קונוסים) לטילים, מבודדי חום
אריחים למעבורת חלל להגנה בעת חדירה לאטמוספירה (הגנה שנכשלה באסון מעבורת החלל קולומביה)
משפכים רקטיים
יישומים > ביו רפואה

עצמות מלאכותיות, רפואת שיניים.
קיבוע בביו-דגרדציה, איחוי עצמות בשיקום מאוסטיאופורוזיס
חומרי שתלים
יישומים > אלקטרוניקה

קבלים
אריזות למעגלים משולבים
מתמרים
מבודדים
יישומים > אופטיקה ופוטוניקה

סיבים אופטיים, מוליכי גלים אופטיים
מתגים
מגברי לייזר
עדשות, התקני פיזור חום בתת אדום
חוזק של קרמיקה

החוזק של חומרים תלוי במבנה המולקולרי שלו, או מיקרו-מבנה אותו התהליכים ההנדסיים משנים.
ראו גם

קרמיקה
גביש פוטוני
קדרות
אריחי מעבורת חלל
קו חשמלי קרמי
הקונגרס הסורי-פלסטיני

כינוס הקונגרס הראשון בז'נבה, 1921
הקונגרס הסורי-פלסטיני (בערבית: المؤتمر السوري الفلسطيني) היה ארגון שנוסד ב־25 באוגוסט 1921 בז'נבה, שווייץ, על ידי קבוצה של דיפלומטים סורים ופלסטינים שקיבל תמיכה ממפלגת האחדות הסורית (אנ'). מטרת הקונגרס הייתה להשפיע על כך שסוריה תקבל את מנדט חבר הלאומים על ארץ ישראל. הקמת הארגון הושפעה מקונגרסים נוספים שנערכו בין ארצות ולאומים ערביים שונים, כשהראשון היה הקונגרס הערבי הלאומי הראשון בשנת 1913.
הקונגרס היה חידוש של "קונגרס סוריה" שיוסד שנתיים קודם. הוספת 'פלסטין' לשם באה בעקבות הסכם ניוקומב-פולה בדצמבר 1920, שקבע את הגבולות בין צרפת ובריטניה כך שארץ ישראל (פלשתינה) וסוריה הן מדינות נפרדות. ב־21 בספטמבר, לאחר עשרים ושישה ימים של דיונים בין חברי הקונגרס, פרסם הארגון הצהרה פומבית בפני חבר הלאומים הנוגעת לשש דרישות:
הכרה בעצמאות ובשלטון הלאומי של סוריה, לבנון ופלסטין כמדינות מוסלמיות ערביות.
הכרה בזכותן של מדינות אלה להתאחד למדינה אחת, שנשלטת על ידי מועצה שנבחרת באופן דמוקרטי על ידי התושבים.
ביטול מיידי של המנדט הבריטי בארץ ישראל והמנדט הצרפתי בלבנון וסוריה.
עזיבת הכוחות הצרפתים והבריטיים מסוריה, לבנון וארץ ישראל לאלתר ובאופן מיידי.
ביטול מוחלט של הצהרת בלפור.
פעולות הקונגרס העלו חרס, ורק הדרישה הראשונה נענתה בסופו של דבר, אך בדיעבד.
מנהל הקונגרס

מישל לוטפללה (נשיא)
רשיד רידא (סגן נשיא)
חאג' טופיק ח'מד (סגן נשיא)
העתקת בחירת בן זוג

העתקת בחירת בן זוג (באנגלית: Mate-choice copying) היא תופעה שבה פרט ממין מסוים בוחר בן זוג על סמך הבחירות של פרטים אחרים מאותו המין. במילים אחרות, העדפותיו של הפרט מושפעות חברתית מהעדפותיהם של אחרים. תופעה זו תועדה ביותר מ-20 מינים שונים, כולל חרקים, יונקים ובני אדם. במהלך תהליך הבחירה, בני אדם ובעלי חיים נעזרים ברמזים חברתיים-סביבתיים, כמו הפגנת תחרותיות והדגשת היתרונות של הפרט ביחס לאחרים מאותו המין. הסביבה החברתית יכולה להסביר רבות מהשונות בהעדפות ובבחירות בן זוג, ולעיתים אף להשפיע על העדפות גנטיות לתכונות מסוימות, כגון מידת הדמיון לבן הזוג הפוטנציאלי.
תהליך "העתקת בחירת בני זוג" התפתח במהלך האבולוציה, משום שהוא חוסך זמן ומשאבים רבים לפרט, המסתמך על ניסיונם של אחרים לצורך הערכת איכות בן הזוג הפוטנציאלי. רוב המחקרים בנושא התמקדו בנקבות, אך תופעה זו נצפתה גם אצל זכרים. לדוגמה, בדגים (כגון מולי מפרש) ובני אדם. מרבית המחקרים שנעשו על בני אדם התבצעו בקרב אנשים שאינם נמצאים בקשר זוגי.
גורמים > יתרון אבולוציוני

כאשר פרט בוחר בן זוג בהתבסס על הבחירות של אחרים, הדבר עשוי להעיד על תכונות חיוביות של בן הזוג, כמו גנים איכותיים או יכולת הישרדות גבוהה. גם בני אדם, בדומה לבעלי חיים אחרים, נוטים להסתמך על הצלחות קודמות של אחרים כדי להנחות את הבחירות הזוגיות שלהם. התנהגות זו משקפת מערכת העדפות אבולוציונית שהתפתחה לאורך זמן, אשר מספקת יתרון להצלחה רבייתית ולהישרדות הצאצאים, ובכך מהווה יתרון אבולוציוני.
גורמים > סימנים חברתיים

העדפותינו לבני זוג מושפעות במידה רבה מהקונצנזוס החברתי ומהתנהגויות של אחרים בסביבתנו. כאשר קבוצה מסוימת מביעה עניין או אישור כלפי בן זוג פוטנציאלי, הדבר מחזק את הערך הנתפס של אותו אדם ומגביר את הסיכוי שבני אדם אחרים יבחרו בו. תופעה זו מדגימה כיצד הקונצנזוס החברתי יכול להנחות את ההעדפות הזוגיות ולהשפיע על התנהגות הבחירה האישית.